8.8 מיליון בני אדם, 180 אלף לידות: פניה של ישראל 2017 - וואלה! חדשות
אור רביד יום ראשון, 31 בדצמבר 2017, 14:27
8.793 מיליון תושבים חיים בישראל, 74% מהם יהודים (6.5 מיליון בני אדם), 20.9% ערבים (1.8 מיליון) ו-4.5% נוספים מלאומים אחרים - כך עולה מנתוני הלשכה המרכזית לסטטיסטיקה לשנת 2017, המתפרסמים היום (ראשון) לסיום השנה האזרחית.
במהלך השנה, נוספו לאוכלוסיית ישראל כ-180 אלף תינוקות, כ-27 אלף עולים חדשים וכעשרת אלפים מהגרים אחרים. מדובר באזרחים עולים ואנשים שהיגרו במסגרת חוק הכניסה לישראל. לצד זאת, במהלך השנה הנוכחית מתו כ-44 אלף אנשים.
הלמ"ס - נתוני אינפו 2017 (צילום: -, מערכת וואלה! NEWS)
180 אלף תינוקות ישראליים חדשים (צילום: GettyImages)
כ-27 אלף בני אדם עלו השנה לישראל. המדינות העיקריות שמהן הגיעו העולים החדשים במהלך השנה האחרונה היו רוסיה (27.1%), אוקראינה (25.5%), צרפת (13%) וארצות הברית (9.8%). כ-20.2 אלף איש, שהם 75% מהאנשים, הגיעו מאירופה, 15% שהם כ-4,200 עולים הגיעו מאמריקה ואוקראינה, כ-5.1%, שהם כ-1,400 בני אדם, הגיעו מאסיה וכ-1,200 איש, שהם 4.3%, הגיעו מאפריקה.
מפילוח הנתונים, עולה הבדל משמעותי בריבוי הטבעי בין האוכלוסיות. בעוד באוכלוסייה היהודית 86% מהגידול נבע מריבוי טבעי, 94% מהגידול באוכלוסייה הערבית נבע מריבוי טבעי ובאוכלוסיות האחרות מדובר בגידול בשיעור של 23%, שהגורם לו הוא הגירה. לפי הלמ"ס, מדובר במי שנשארו בארץ לאחר שאשרת העבודה שלהם הסתיימה, ובכאלו שהגיעו כתיירים ונשארו בישראל לעבוד או עם משפחותיהם, גם לאחר שתוקף אשרת התייר פג.
עולים מארצות הברית מגיעים לישראל (צילום: מאצ'י הוף)